
Popovača, prosinac  2024. godine

 PROGRAM RADA I RAZVOJA NEUROPSIHIJATRIJSKE  BOLNICE
DR. IVAN BARBOT POPOVAČA ZA  2025. GODINU

Kadrovi
	Vrsta radnog odnosa
	Broj zaposlenih 30.11.2024.

	Neodređeno
	639

	Određeno
	19

	Pripravnici
	4

	Ukupno
	658


	STRUČNA SPREMA
	BROJ RADNIKA
	%

	ZDRAVSTVENI RADNICI

	VSS
	Dr.med.specijalisti 
	39
	

	
	Dr.med.specijalizanti
	23
	

	
	Magistar farmacije
	1
	

	
	Magistar medicinske biokemije
	1
	

	
	Mag.med.sestra/tehničar
	19
	

	
	Magistri socijalnog rada
	4
	

	
	Psiholozi
	9
	

	
	Soc. pedagog/defektolog
	2
	

	
	Magistar logopedije
	1
	

	
	Edukacijski rehabilitator
	1
	

	
	Dipl. nutricionist
	1
	

	UKUPNO VSS
	101
	15,35

	VŠS
	Med.sestre/tehničari
	57
	

	
	Bacc.fizioterapeut
	5
	

	
	Bacc.med.lab.diagn.
	2
	

	
	Bacc.radiol.diagn.
	7
	

	
	Bacc.radni terapeuti
	11
	

	UKUPNO VŠS
	82
	12,46

	SSS
	Med.sestre/tehničari
	219
	

	
	Fizioterapeut
	6
	

	
	Laboratorijski tehničar
	6
	

	
	Farmaceutski tehničar
	2
	

	UKUPNO SSS
	233
	35,41

	SVEUKUPNO ZDRAVSTVENI RADNICI
	416
	63,22

	

	VSS
	Dipl. ekonomisti
	4
	

	
	Dipl. pravnici
	2
	

	
	Dipl. ing. zaštite na radu
	3
	

	
	Dipl. međ. odnosa
	1
	

	
	Dipl. ing.  prometa
	1
	

	
	Mag. ing. techn. informatike
	2
	

	UKUPNO VSS
	13
	1,97

	VŠS
	Ekonomist
	3
	

	
	Bacc. javne uprave 
	1
	

	
	Bacc. zaštite na radu
	1
	

	
	Bacc. prehrambeni tehn.
	3
	

	
	Bacc. suradnik radne terapije
	1
	

	UKUPNO VŠS
	9
	1,37

	SSS
	Radnici u administraciji
	36
	

	
	Radnici u održavanju
	61
	

	UKUPNO SSS
	97
	14,75

	NKV
	Pomoćni radnici
	123
	

	UKUPNO NKV
	123
	18,69

	SVEUKUPNO NEZDRAVSTVENI RADNICI
	242
	36,78

	

	ZDRAVSTVENI RADNICI
	416
	63,22

	NEZDRAVSTVENI RADNICI
	242
	36,78

	UKUPNO RADNICI
	658
	100,00


Radnici zaposleni na određeno vrijeme zaposleni su zbog zamjene duže odsutnih radnika zbog bolovanja ili porodiljnog dopusta.

Na specijalizaciji se nalazi dvadeset i tri specijalizanata i to: sedamnaest na specijalizaciji iz psihijatrije,  dva iz neurologije, jedan iz pulmologije, tri iz kliničke radiologije. Dio specijalizacije iz psihijatrije obavlja se u NPB u trajanju od dvadeset dva mjeseca, nakon čega odlaze u zagrebačke KBC, dok se ostale specijalizacije u cijelosti obavljaju u zagrebačkim KBC-ima.
Na bolovanjima i porodnim/rodiljnim dopustima konstantno se nalazi cca 15% radnika, utvrđene invalidnosti, neposredne opasnosti od nastanka invalidnosti postoji utvrđena kod pedeset osam radnika i ograničenja po medicini rada za osam radnika (11% od ukupnog broja zaposlenih). Dio radnika koji bi trebali raditi u smjenskom radu rade samo četiri sata, odnosno rade samo u prvoj smjeni što dodatno opterećuje organizaciju rada i dolazi do većeg broja prekovremenih sati.

Broj nezdravstvenih radnika uzrokovan je ustrojem NPB koja funkcionira po paviljonskom tipu s vlastitom kuhinjom, praonicom i službom održavanja. Neto površina bolničkih objekata je cca 18.000,00 m² u dvadesetak odvojenih objekata, a krug bolnice od cca.  5 hektara. Dio zgrada su dvorci iz osamnaestog stojeća. Bolnički objekti za grijanje koriste pet kotlovnica. Promatrajući stvarni rad zaposlenih nezdravstvenih radnika koji su u direktnom kontaktu i radu s pacijentima dolazimo do ukupno 81% zaposlenih od ukupnog broja zaposlenih koji su u radu s pacijentima (njegovatelji, spremačice – servirke te djelatnici praonice rublja koji operu dnevno 1.500 kilograma bolničkog rublja).
U 2025. godini zapošljavanje na neodređeno vrijeme planira se za potrebe rada novih odjela dječje psihijatrije u Ravniku,  u slučaju prestanka rada radnika zaposlenog na neodređeno vrijeme,  zbog odlaska u mirovinu ili raskida ugovora o radu odnosno u slučajevima prelazaka zdravstvenih radnika iz drugih zdravstvenih ustanova. Zapošljavanje na određeno vrijeme planiramo u slučajevima dugotrajnog bolovanja. 

U 2025. godini planira se   zapošljavanje pripravnika zdravstvenih djelatnosti preko Hrvatskog zavoda za zapošljavanje koji financira njihove plaće ako će takve aktivnosti biti.
Tijekom narednog razdoblja poticat će se i dalje ciljano profiliranje stručnjaka temeljem suvremenog razvoja psihijatrijske struke. Namjera je zaposliti još zdravstvenog i nezdravstvenog suradničkog kadra sukladno konstantom povećanju i intenziviranju bolničkih programa liječenja.

Ugovaranje zdravstvene djelatnosti

Ugovor o pružanju bolničke i specijalističko konzilijarne zdravstvene zaštite s HZZO sklopljen je 2020. godine i traje 3 godine. Očekuje se raspisivanje  natječaja za ugovaranje pružanja bolničke i specijalističko konzilijarne zdravstvene zaštite za naredno razdoblje sukladno Odluci Upravnog vijeća HZZO.  

Stacionarna zdravstvena zaštita:

Trenutno, sukladno Mreži javne zdravstvene službe Bolnica ima ukupno 594 kreveta, od čega 44 akutna, 55 palijativnih i 495 kroničnih  kreveta, pri čemu se 25 kreveta odnosi na dječju i adolescentnu psihijatriju. 

S obzirom da je tendencija pada broja pacijenata na odjelima psihijatrije na razini RH i naglasak na povećanju vanbolničkih sadržaja, Bolnica planira  provesti racionalizaciju broja kreveta na način da predloženi kapaciteti mogu osigurati normalno izvršenje limita koje dobivamo od HZZO-a, a da standard i kvaliteta liječenja ne bude smanjena odnosno da se poveća. Također planira se daljnje proširenje dnevnih bolnica i jačanje polikliničkih kapaciteta u smislu proširenja dijagnostičkih i terapijskih usluga.

U 2025. godini nastaviti će se sustavno provoditi strategija poboljšanja ostvarenja ugovornih obveza prema HZZO-u, koja se temelji na proaktivnom pristupu nadzora akutnih (DTS) računa, trajnom obrazovanju i usavršavanju odgovornih djelatnika ustanove te nastojanjima za ugovaranjem novih i primjerenijih cijena postojećih postupaka s HZZO-om.

Trenutna cijena najčešće korištenog kroničnog kreveta često nije dovoljna niti za pokriće osnovnih troškova bolničkog liječenja za pojedinog bolesnika (troškovi lijekova, dnevne opskrbe- tzv. “hladnog” pogona, te nužnih dijagnostičkih i terapijskih postupaka, tim više jer u ovome obliku liječenja nije moguće zaračunati nikakve dodatne troškove (u vidu nekih specifičnih dijagnostičkih i terapijskih postupaka). 

Specijalističko -  konzilijarna zdravstvena zaštita: 

Planiramo i dalje razvijati specijalističko-konzilijarnu zdravstvenu zaštitu, na principu dostupnosti, kontinuiranosti i učinkovitosti. 

a) Psihijatrijska- ambulante u Popovači, Sisku/Petrinja i Križu

b) Internistička -  dijagnostičke ambulante: kardiološka, endokrinološka, endoskopija probavnog trakta, UZV

c) Neurološka-  neurološka ambulanta sa EMNG i EEG laboratorijem i dopplerom karotida

d) Radiološka- mamografija, UZV dijagnostika, dijaskopija 

Specijalističko-konzilijarna zdravstvena zaštita

· Poliklinika za psihijatriju

· Ambulanta za opću psihijatriju (lokacija Popovača, Sisak/Petrinja i Križ)

· Ambulanta za biologijsku psihijatriju

· Ambulanta za socijalnu psihijatriju

· Ambulanta za forenzičku psihijatriju

· Ambulanta za psihoterapiju

· Ambulanta za psihotraumu

· Ambulanta za alkoholizam i druge ovisnosti (lokacija Popovača i Sisak)

· Ambulanta za gerontopsihjatriju

· Poliklinika za internističko liječenje i dijagnostiku (s dnevnom bolnicom)

· Opća internistička ambulanta

· Kardiološka ambulanta 

· Ambulanta za endokrinologiju

· Dijabetološka ambulanta

· Gastroenterološka ambulanta

· Ambulanta za endoskopiju

· Poliklinika za neurologiju i neurofiziološku dijagnostiku (s dnevnom bolnicom)

· Neurološka ambulanta

· Ambulanta za bol
· Poliklinika za radiologiju i ultrazvučnu dijagnostiku

· Klasična i kontrastna dijagnostika

· UZV dijagnostika

· Poliklinika za dječju i adolescentnu psihijatriju s dnevnom bolnicom

· Ambulanta za dječju i adolescentu psihijatriju

· Dnevna bolnica za dječju i adolescentu psihijatriju

· Psihološka ambulanta za djecu i adolescente

· Logopedska ambulanta

· Poliklinika za fizikalnu terapiju

· Ambulanta za fizikalnu terapiju

· Ambulante fizikalne medicine

Dnevne bolnice:
* Psihijatrija - dnevna bolnica
· Dnevna bolnica za psihijatriju

· Dnevna bolnica za psihotraumu

· Dnevna bolnica za osobe s pretilošću

· Dnevna bolnica za demencije

· Dnevna bolnica za dječju, adolescentnu i odraslu forenzičku psihijatriju 

U 2025. godini u suradnji sa Sisačko-moslavačkom županijom i Ministarstvom zdravstva očekujemo završetak realizacije  projekta izgradnje Odjela za dječju i adolescentnu psihijatriju sa 17 kreveta i Odjela za dječju i adolescentnu forenzičku psihijatriju s 8 kreveta na izdvojenoj lokaciji Ravnik. Na istoj lokaciji bila bi izgrađena zgrada Poliklinike za dječju i adolescentnu psihijatriju. Radi se o projektu od nacionalnog interesa za koji je Vlada Republike Hrvatske osigurala sredstva, a čijom će se realizacijom Bolnici dati značajna uloga u zdravstvenom sustavu RH.

Rast izvanbolničkog sustava liječenja

Trenutno aktivni izvanbolnički programi koje Bolnica provodi su:

· Dnevna bolnica za psihijatriju Petrinja
· Dnevna bolnica za alkoholizam i druge ovisnosti Petrinja
· Ambulanta za opću psihijatriju Sisak

· Ambulanta za opću psihijatriju Križ

Ovdje je potrebno istaknuti dodatno prilagođavanje potrebama naših pacijenata kroz omogućavanje dostupnosti usluga i u popodnevnim satima. 

Sisačko moslavačka županija iz sredstava javnih potreba financira rad Programa psiho i socioterapije branitelja oboljelih od PTSP i članova obitelji. Županija sufinancira uslugu pranja rublja i pripreme obroka za štićenike Doma za odrasle osobe Petrinja koji su privremeno smješteni u bolničkim prostorima.  

Ministarstvo zdravstva - ugovor o smještaju i liječenju 200 neubrojivih osoba. Dnevni iznos smještaja i liječenja iznosi 27,00 eura. 

Ministarstvo branitelja – Program preventivnih sistematskih pregleda hrvatskih branitelja iz domovinskog rata. Ugovor je potpisan za 300 branitelja. Isto želimo raditi i u 2025. godini ako Ministarstvo branitelja zadrži taj program.

Grad Popovača - ugovor o pružanju usluga u medicinsko biokemijskom laboratoriju za potrebe građana grada Popovače u vremenu kad ta usluga nije dostupna kod izabranog liječnika, a radi se o hitnim stanjima. 

Organizacija djelatnosti

Temeljna zadaća bolnice je pružanje bolničke i specijalističko konzilijarne zdravstvene zaštite prema uvjetima iz sklopljenog ugovora s HZZO koji trebaju ostvariti ugovoreni timovi (odjeli i ambulante, dnevne bolnice) te obavljanje usluga temeljem zaključenih ugovora s ostalim pravnim osobama i institucijama.

Djelatnost organizacijskih jedinica treba organizirati uz provedbu redovite kontrole rada i izvješćivanja o radu svih nadležnih tijela i institucija: Upravnog vijeća, Upravnog odjela za zdravstvo, socijalnu skrb i hrvatske branitelje Sisačko moslavačke županije, HZZO, Ministarstvo zdravstva i ostalih institucija prema potrebi.

Posebnu pozornost posvetiti će se i dalje unutarnjem nadzoru kako bi se na vrijeme uočili i korigirali eventualni stručni, tehnički ili ostali nedostaci u radu.

Povjerenstvo za unutarnji nadzor i tijekom 2025. godine provoditi će kontinuirane stručne nadzore sukladno Planu i programu stručnog nadzora,  a prema potrebi i izvanredne stručne nadzore.    

Poslovanje       

Na ostvarenje prihoda utječu niske cijene zdravstvenih usluga koje određuje Upravno vijeće HZZO. Cijena smještaja forenzičkih pacijenta rijetko se mijenja i također bi trebala pratiti inflaciju, povećanje plaća i sl. Na ostvarenje prihoda svakako utječe i pad broja bolesnika u bolničkom sustavu zbog povećanja izvanbolničkih smještajnih kapaciteta u socijalnim ustanovama (domovi, udomiteljstva). 
Na visinu rashoda utječu: 

-prostorni smještaj bolnice -  paviljonski tip smještaja,  smještena u 20-tak objekata u krugu 5 ha. Dio zgrada su dvorci iz 18. stoljeća što zahtijeva kontinuirano održavanje, povećane rashode za energiju zbog loše energetske učinkovitosti. Obroci za pacijente se priređuju u centralnoj kuhinji i vozilom razvoze do odjela, grijanje je plinsko kroz 5 plinskih kotlovnica. Površina od 5 ha traži održavanja od košnje trave do čišćenja snijega u zimskim uvjetima. 

-Povećani rashodi za zaposlene zbog nove Uredbe o plaćama.

-Odlazak liječnika specijalista na rad u druge zdravstvene ustanove u Zagrebu otežava organizaciju rada i zahtijeva povećani broj prekovremenih sati (više od zakonom propisanih) za pružanje punog opsega zdravstvene zaštite te veliki broj bolovanja koji stvaraju problem kod organizacije rada u turnusu pa se javlja potreba za prekovremenim radom.

- nemogućnost podmirivanja obveza prema dobavljačima u zakonskom roku jer prihodi koje trenutno ostvarujemo nisu dovoljni za poslovanje bez iskazivanja manjka prihoda.

-troškovi usavršavanja zdravstvenih djelatnika (specijalizacije, dodatne edukacije), a djelatnici zatim odlaze u druge zdravstvene ustanove, a mi ostajemo bez kadra u kojeg smo ulagali.

-stopa inflacije koja je uzrok rastu svih cijena od prošle godine kada su krenula ratna zbivanja u Ukrajini. 

U budućem razdoblju, nastaviti ćemo  racionalizirati materijalne rashode u najvećoj mogućoj mjeri uz poštivanje načela učinkovitosti i djelotvornosti prilikom trošenja sredstava, uz zadržavanje kvalitete i sigurnosti rada kod pružanja svih usluga. S obzirom kako najveći udio u rashodima čine izdavanja za zaposlene, koja su kao takva dana te proizlaze iz prava određenih primjenjivih pravnim propisima koje Bolnica beziznimno nastoji slijediti, smanjenje i daljnja racionalizacija rashoda odnosi se uglavnom na takozvani promjenjivi dio istih.

U tom smislu u narednom razdoblju plan je nastaviti daljnju informatizaciju i digitalizaciju procesa povezanih s pružanjem skrbi (primjerice integracija informacijskih sustava), no i onih potpornih (primjerice uspostava elektroničkog ljekarničkog sustava), smanjiti potrošnju papira, automatizirati te općenito povećati isplativost i učinkovitost određenih procesa održavanja Bolnice, energetskom obnovom i uvođenjem sustava nadzora poboljšati iskoristivost energetskih sredstava i slično.

Ovdje vrijedi istaknuti kako su određeni procesi, a koji su prethodno u ovome smislu i bili planirani, već završeni, poput primjerice uspostava elektroničke sestrinske dokumentacije te sustava nadzora nad potrošnjom energije, vode i sl. 

U smislu daljnjeg pozitivnog i povoljnog tekućeg financijskog poslovanja te mjera za pokriće sukcesivnog (prenesenog iz prethodnih razdoblja) manjka, u 2025.godini plan je:

· ostvarivati fakturiranu realizacija za osnovno zdravstveno osiguranje koja je jednaka ili viša od utvrđenog mjesečnog iznosa (limita) ugovorenih zdravstvenih usluga (omogućava se naplata punog mjesečnog iznosa od HZZO-a i postiže bolja pregovaračka pozicija kod ugovaranja novih cijena usluga s HZZO-om te vrijednosti ukupnog proračuna)

· raditi na proširenju ugovorenih usluga, kako iz područja skrbi za psihičko zdravlje (poput primjerice određenih zasebnih usluga koje se pružaju tijekom bolničkog liječenja, a trenutno ih nije moguće prikazati, a samim time niti naplatiti), tako i iz drugih područja (poput primjerice daljnjeg proširenja asortimana laboratorijskih usluga kako za bolničke i za izvanbolničke bolesnike)

· trajno raditi na prepoznatljivosti Bolnice kod svih ključnih dionika skrbi za psihičko zdravlje.

Ulaganje u opremu i investicijsko i tekuće održavanje

Sukladno prijedlogu Financijskog plana  za 2025. godinu predviđena su ulaganja u nabavu roba, radova i usluga za potrebe redovnog poslovanja i obavljanja djelatnosti Bolnice, te investicijsko i tekuće održavanje prostora i opreme.

U 2025. godini planira se nabava 5 kanalnog EMNG uređaja za potrebe Poliklinike za neurologiju i neurofiziološku dijagnostiku, uređaja za ergometriju za potrebe Poliklinike za internističku dijagnostiku i liječenje, hematološkog analizatora za potrebe medicinsko biokemijskog laboratorija jer se postojeći uređaji više ne mogu servisirati zbog starosti uređaja. Planiramo nabaviti digitalni mamograf s tomosintezom za potrebe Poliklinike za radiologiju i ultrazvučnu dijagnostiku jer je postojeći uređaj  u najmu. Planiramo nabavu bolničkih kreveta, ormarića uz bolničke krevete  te garderobnih ormara za pacijente  na III A, III B, III C, III D , III E odjelu jer je postojeća oprema dotrajala.

Svoju aktivnost tijekom 2025. godine usmjeriti ćemo na pronalaženje mogućnosti za  nabavu CT uređaja čime bi se zaokružila cjelina u dijagnostičkim mogućnostima u Bolnici. Nabavkom CT uređaja otvorit će se mogućnost još bolje i kvalitetnije radiološke zdravstvene zaštite. 

Za pronalaženje izvora financiranja nabave CT uređaja zamolili smo  pomoć Sisačko-moslavačke županije. 

Planiramo i nadalje  pratiti natječaje  Europskih strukturnih i investicijskih fondova, Fonda za zaštitu okoliša i energetsku učinkovitost, i javne pozive Ministarstva kulture te aplicirati na buduće natječaje i pozive. Za te potrebe napravili smo projekte za nekolika zgrada. U 2023. godini za energetsku obnovu prijavili smo: zgrade odjela forenzične psihijatrije, zgradu Odjela za psihoterapiju s dnevnom bolnicom,  zgradu uprave i  zgradu Službe tehničkih i uslužnih poslova. U 2024. godini dobili smo informaciju iz Sisačko moslavačke županije da nam je prihvaćen projekt energetske obnove zgrada forenzičke psihijatrije za što je u tijeku potpis ugovora s izvođačem radova.  Za ostale prijavljene zgrade nemamo informacija o njihovom statusu.  Do sada je energetski obnovljeno 6 zgrada u krugu bolnice.    

Uz višegodišnje javljanje na natječaje Ministarstva kulture kako  bi se osigurala dodatna sredstava za investicijska održavanja i ulaganja na zaštićenim spomenicima kulture, a u kojima je smješten jedan značajan dio bolničkih kapaciteta do sada nismo imali uspjeha, ali i dalje planiramo tu aktivnost. 

Javno zdravstveni rad

 U 2025. godini planiramo  poduzimati mjere kako bi naša bolnica i dalje bila  centar u kojem će se odvijati niz aktivnosti vezane uz zaštitu zdravlja na području Sisačko-moslavačke županije  i šire. Iz toga razloga planiramo  organizaciju  stručnih predavanja u kojima će sudjelovati specijalisti  iz naše ustanove, ali i gosti predavači iz različitih područja psihijatrije. 

Stručni rad

Tijekom 2025. godine očekujemo nastavak rada stručnih tijela kao i prijedloge rješavanja problema iz domene struke te prijedloge za poboljšanje stručnog rada.

Planiramo nastaviti poticati  stručnjake bolnice na publiciranje znanstvenih radova, sudjelovanje na raznim kongresima i simpozijima, kao i kontinuirani znanstveni rad / kroz magisterije i doktorate 

znanosti/. Time se otvara mogućnost jačeg povezivanja sa visokoškolskim ustanovama kroz organiziranje nastave u našoj bolnici, te sudjelovanje naših stručnjaka kao nastavnika.   

Bolnica je nastavna baza brojnih sveučilišta i veleučilišta te su se brojna odrađivanja strukovnih vježbi i usavršavanja odvijala u našoj bolnici. To su: Sveučilište u Splitu, Sveučilište u Zagrebu - Farmacetsko- biokemijski fakultet, Sveučilište u Zagrebu - fakultet Hrvatskih studija, Sveučilište u Rijeci-  Filozofski fakultet, Pravni fakultet Osijek Sveučilišta J.J. Strossmayera u Osijeku, Hrvatsko katoličko sveučilište, Veleučilište Ivanić-Grad, Zdravstveno veleučilište Zagreb, Veleučilište u Bjelovaru, Škola za medicinske sestre Mlinarska, Srednja škola Viktorovac Sisak, Srednja škola Pakrac i  Effectus visoka škola. 

Plan je i u 2025. godini nastaviti razvijati nastavno-obrazovne te znanstveno-istraživačke kapacitete  Bolnice.
  

 






       Ravnateljica:

                                                      

   Višnja Mandac Ljubičić, dr. med.

